CELEX: 62014FN0028
Language: ro
Date: 2014-03-28 00:00:00
Title: Cauza F-28/14: Acțiune introdusă la 28 martie 2014 – ZZ/SEAE

16.6.2014   
            
            
               RO
            
            
               Jurnalul Oficial al Uniunii Europene
            
            
               C 184/44
            
         Acțiune introdusă la 28 martie 2014 – ZZ/SEAE
   (Cauza F-28/14)
   2014/C 184/73
   Limba de procedură: franceza
   
      Părțile
   
   
      Reclamant: ZZ (reprezentanți: J.-N. Louis și D. de Abreu Caldas, avocați)
   
      Pârât: Serviciul European de Acțiune Externă (SEAE)
   
      Obiectul și descrierea litigiului
   
   Funcție publică – Cerere de anulare a deciziilor Înaltului Reprezentant al Uniunii Europene de a rezilia contractul de agent temporar al reclamantului, de a refuza să îl asculte în legătură cu fapte de hărțuire morală, de a respinge cererea sa privind desemnarea unui anchetator extern și de a înregistra plângerea acestuia cu titlu de cerere
   
      Concluziile reclamantului
   
   
               —
            
            
               Anularea deciziei din 20 decembrie 2013 a Înaltului Reprezentant al Uniunii Europene, Vicepreședinte al Comisiei Europene (ÎR/VP) de a dispune încetarea contractului de agent temporar, în sensul articolului 2 litera (e) din RAA, al reclamantului cu efect de la 31 martie 2014;
            
         
               —
            
            
               anularea deciziei ÎR/VP de a refuza să îl asculte atunci când reclamantul a solicitat în mod expres acest lucru în scrisoarea de înaintare a plângerii sale din 9 decembrie anterior împotriva Chief Operating Officer al SEAE pentru fapte de hărțuire morală;
            
         
               —
            
            
               anularea deciziei ÎR/VP de a respinge cererea sa privind desemnarea unui anchetator extern de nivel foarte înalt, care să aibă multă experiență în ceea ce privește condițiile de muncă din cadrul instituțiilor Uniunii Europene și să fie de o imparțialitate ireproșabilă, aceasta pentru a stabili faptele, pentru a proceda în consecință și pentru a formula recomandări în atenția ÎR/VP în legătură cu măsurile care trebuie luate ca urmare a plângerii respective;
            
         
               —
            
            
               anularea deciziei ÎR/VP de a înregistra plângerea sa cu titlu de cerere și de a dispune examinarea acesteia de către DG HR.2 „Afaceri juridice, comunicare și relații cu părțile interesate”, în cadrul căreia niciun membru nu are gradul funcționarului împotriva căruia este îndreptată plângerea și nici nu are autoritatea acestuia;
            
         
               —
            
            
               obligarea SEAE la plata cheltuielilor de judecată.